Kelemen Hunor anunță că ar putea facilita, prin Viktor Orban, o discuție Ciolacu-Trump: „Îl ajut pe premier, dacă mă roagă, oricând”
Kelemen Hunor a anunțat, marți, că ar putea discuta cu premierul Ungariei Viktor Orban pentru a facilita o discuție între Marcel Ciolacu și Donald Trump. „ Eu îl ajut pe premierul României, dacă mă roagă, oricând”, a adăugat liderul UDMR care însă a precizat că nu i-a mai fost solicitat ajutorul, „nici măcar părerea” de când a fost format noul Guvern.